**LĒMUMS**

Liepājā

|  |  |  |
| --- | --- | --- |
| 2022.gada 19.maijā |  Nr.177/9(prot. Nr.9, 8.§) |  |

Par mantas nodošanu bezatlīdzības

lietošanā

Pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 5.panta otrās daļas 2.1 punktu un piekto daļu, ņemot vērā biedrības "TABITAS SIRDS" 2022.gada 21.aprīļa iesniegumu un izskatot Liepājas valstspilsētas pašvaldības domes pastāvīgās Finanšu komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Nodod sabiedriskā labuma organizācijai biedrībai "TABITAS SIRDS", reģistrācijas Nr.40008257832 (Valsts ieņēmumu dienesta 2018.gada 8.marta lēmums Nr.30.6-8.2/56855 "Par sabiedriskā labuma organizācijas statusa piešķiršanu biedrībai "TABITAS SIRDS"), bezatlīdzības lietošanā uz 3 (trīs) gadiem transportlīdzekli Honda Accord 2,0 Sport MT, šasijas Nr.JHMCL75407C200074, valsts reģistrācijas Nr.GR 5083, 2007.gada izlaidums, bilances vērtība uz 2022.gada 1.maiju - 0 EUR.

2. Noteikt, ka lēmuma 1.punktā minētā transportlīdzekļa nepieciešamība un mērķis ir palīdzības sniegšana vietējo iedzīvotāju un Ukrainas civiliedzīvotāju, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, atbalstam.

3. Biedrība "TABITAS SIRDS" ir tiesīga izmantot bezatlīdzības lietošanā nodoto mantu tikai lēmuma 2.punktā paredzētajam mērķim.

4. Mantas nodošana bezatlīdzības lietošanā biedrībai "TABITAS SIRDS" tiek izbeigta un manta nododama atpakaļ, ja:

4.1. manta tiek izmantota pretēji nodošanas bezatlīdzības lietošanā mērķim;

4.2. biedrībai tiek anulēts sabiedriskā labuma organizācijas statuss.

5. Pilnvarot Liepājas valstspilsētas pašvaldības izpilddirektoru parakstīt līgumu ar biedrību "TABITAS SIRDS" par mantas nodošanu bezatlīdzības lietošanā.

6. Liepājas pilsētas pašvaldības iestādes "Liepājas pilsētas pašvaldības administrācija" Ēku apsaimniekošanas un saimniecības daļas vadītājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Ēku apsaimniekošanas un saimniecības daļai, biedrībai "TABITAS SIRDS" |